Öökull ei ole tegelikult kull.
Tsiteerides Aleksei Turovskit: "Tarkuse sümbol öökull ei ole kull, vaid kakuline.
Ta ei ole mitte üks raas kullide kui päevaste röövlindude sugulane.
Mis puutub tarkusesse, siis see on üpris mütoloogiline arusaam:
näiteks kolm, neli aastat kuskil talus ränka taluelu elanud kana on palju targem kui need elukad.
Muidugi ei ole kakud lollid:
lolle ja laisku loomi ei ole olemas - nad oleks ammu ära söödud."
Ja nii tõmmatigi sellele tarkuse sümbolile vesi peale.
Mina oma öökullilt erilist tarkust ei ootagi, peaasi, et ta õiget aega näitab :)
Üldjuhul mulle klaasi ja puidu kooslus ei meeldi.
Seekord olen nõus leppima.
No sobib kohe see öökull sinna oksale istuma.
Las ta siis istub rahus :)
Hiina keeles on öökull aga maotouying.
Otsetõlkes kassi peaga kotkas.
Vot selline tarkusetera siis esimese kevadpäeva puhul :)
Aga meil sajab lund,
koera käpad teevad põradale porimustreid,
varbad külmetavad,
ahju peaks kütma, aga ei viitsi,
vares ehitab naabermaja kuuse otsa pesa,
postiljon toppis taas postkasti reklaami täis,
peaks tööle hakkama, aga varbad külmetavad...